Un accident ciudat a avut loc pe aeroportul Aurel Vlaicu din Capitală, după ce un șofer a reușit să lovească un avion care staționa într-un hangar, informează știrileprotv.ro

Un accident ciudat a avut loc pe aeroportul Aurel Vlaicu din Capitală, după ce un șofer a reușit să lovească un avion care staționa într-un hangar, informează știrileprotv.ro

Aeronava adusese la București trei oameni de afaceri, din Stuttgart. După debarcare, unul dintre aceștia a realizat că își uitate o geantă în avion, iar angajații aeroportului s-au dus să o recupereze.

Se pare că șoferul nu a apreciat corespunzător înalțimea aripii aeronavei și a crezut că are loc să treacă pe dedesubt. În urma manevrei, mașina a lovit o aripă, provocând daune de ambele părți.

Angajatul aeroportului a fost testat și s-a stabilit că nu consumase băuturi alcoolice, dar și-a pierdut permisul de conducere.

Aeronava de tip Falcon aparține unei companii germane de aerotaxi și face des curse în România. Este folosită mai ales de oamenii de afaceri care trebuie să ajungă rapid dintr-un loc din Europa în altul.